Tko smo mi?
Kako smo postali ovakvi kakvi jesmo?
Kao ljudi, cijeli život
pokušavamo shvatiti sebe.
Katkad se čini da smo preblizu da bismo jasno to vidjeli.
Zato volimo priče iz drugih svjetova.
A svijet čimpanza,
umnogočemu tako sličan našemu,
a opet tako drukčiji…
priča priče koje otkrivaju više nego što možete zamisliti.
A te su priče još snažnije
jer su stvarne.
ŠUMA NGOGO
Šuma Ngogo golem je, isprepleten svijet.
U njezinu srcu
uspješno je društvo.
Čimpanze Ngoga.
Novoj majci i njezinu mladunčetu
ovo je dom.
CARSTVO ČIMPANZA
Čimpanze su naši najbliži srodnici.
Dijelimo više od 98 % DNK-a.
Vrlo su inteligentne.
I izrazito osjećajne.
Mogu živjeti više od 60 godina,
a njihova životna razdoblja sliče našima.
Svaka je čimpanza u Ngogu pojedinac
s vlastitom posebnom osobnošću
i ciljevima.
Da bi to pokazali,
znanstvenici su svakoj dali ime.
Društvo Ngoga sofisticirano je.
Složena je to mreža obiteljskih i društvenih veza
u kojoj svaka čimpanza mora stvoriti veze
i naći svoje mjesto u skupini.
Većina skupina čimpanza broji 50 ili 60 jedinaka.
Ali ovdje u Ngogu
ima ih dvostruko više.
Više od 120 čimpanza živi zajedno.
Najveća dosad otkrivena skupina.
Ngogo je raj za čimpanze.
Ovdje ima mnogo voćaka.
A voće je žila kucavica društva čimpanza.
Toliko je čimpanza koje se bore za život
i konkurencija je velika.
Ovdašnji život uključuje politiku i moć.
Društvom Ngoga vlada hijerarhija.
A čimpanze uvijek traže prilike
da napreduju.
Na vrhu hijerarhije nalazi se najmoćnija čimpanza u Ngogu.
Jackson. Alfa mužjak.
DOB: 31
Jackson je na čelu već šest godina.
Ali prestar je za alfa mužjaka.
Želi li ostati na vrhu,
ne smije pokazati slabost.
Mora pokazati snagu.
Jackson želi baš to.
Skupina se odaziva
i dolazi k njemu u znak poštovanja.
No Jackson je itekako svjestan
da neke čimpanze pokazuju manje poštovanja od drugih.
Čimpanza te dobi obično je premlada da bi uistinu ugrozila Jacksona.
Ali nisu sve čimpanze pametne
ni samouvjerene kao Abrams.
Ali Jackson ima zaštitu.
Milesa.
Golemu čimpanzu.
Najveću zabilježenu u Ngogu.
Jackson i Miles blisko su povezani
i redovito se međusobno trijebe.
Strašan je to savez.
Trijebljenje je važan dio života svih čimpanza.
Tako stvaraju i održavaju društvene odnose.
Pandan je to ljudskom razgovoru.
I izrazito politički obojen.
Planiranje.
Uvjeravanje.
Urote.
Trijebljenje stvara saveze.
A savezi daju moć.
Čak i najjače čimpanze
teško mogu dominirati same.
Partneri u trijebljenju
mnogo govore o statusu i ambicijama.
Ali ako se ne trijebite ni s kime,
status i ambicija najmanja su vam briga.
DOB: 14
Četrnaesta godina nije laka za mužjaka čimpanze.
Odvojio se od majke
i mora se povezati s drugim mužjacima.
Nekima je to lakše
nego drugima.
Gus je autsajder.
Ali ne može to ostati.
Mora naći prijatelje.
U šumi Ngogo
nije mudro previše samovati.
DOB: 21
Christineino mladunče ima oko šest mjeseci.
U toj je dobi mnogo snažnija i razvijenija od ljudske bebe.
Ali i dalje je vrlo ranjiva.
U Ngogu ne dožive sve bebe prvi rođendan.
Iz tog razloga
dotad neće dobiti ime.
Christine se mora usredotočiti na mlado,
zbog čega je njezina starija kći Nadine
prepuštena sebi.
DOB: 7
Prije joj se majka stalno posvećivala.
Sad je zanemaruje.
Čak i za čimpanze, mladunče se brzo razvija.
Počinje se osamostaljivati.
Želi se družiti.
Kad su posrijedi mladunci, većina je čimpanza prilično tolerantna.
Ipak, sigurnije je započeti s nekim slične veličine.
Problem je u tome što su mlade čimpanze znatno strože.
Što je mladunče neovisnije,
to više može upasti u nevolje.
Veliki su mužjaci prijetnja.
Stane li im na put, mogla bi teško stradati.
A s alfom poput Jacksona
koji se može busati bilo gdje i bilo kad…
Christine se ne može posve opustiti.
Sve joj je to malo previše.
Njezina je majka sve to već vidjela.
Nije zabrinuta.
Ali starija sestra jest.
Prvi znakovi sestrinske veze.
Ngogo je prašuma.
Oluje su ovdje dio života.
Čimpanze obično nađu zaklon.
Ali ne sve.
Neke čimpanze crpe snagu iz oluje.
I time na neobičan način pokazuju dominaciju.
Kišnim plesom.
Abrams šalje snažnu poruku.
Jackson zasad ništa ne poduzima.
No prije ili poslije morat će reagirati.
Jer svakim danom
Abrams postaje sve samouvjereniji.
Gus je i dalje sam.
Ali ima plan.
Gus nije društven, ali nije glup.
Jackson nije jedini
koji je primijetio da se Abrams uspinje.
To bi mogla biti prilika da uspostavi vrlo koristan odnos.
Gus se svojski trudi.
Skorojević Abrams rado prihvaća trijebljenje većine čimpanza.
Pravi ispit za Gusa
bit će ako Abrams počne trijebiti njega.
Odbijanje.
Abrams traži mnogo važnijeg partnera za trijebljenje.
Ako Abrams osnuje vlastiti savez s Jacksonovim najvažnijim saveznikom,
to će oslabiti Jacksonov položaj alfe.
A Miles to prihvaća.
Jackson osjeća da mu se Abrams približava.
Skupina se mora ujediniti pod njegovim vodstvom.
Udružiti se protiv zajedničkog neprijatelja.
Čimpanze su teritorijalne životinje.
Skupina Ngogo živi unutar određena teritorija,
a sa svih strana okružuju je neprijateljske čimpanze.
Kako bi zaštitili svoja bogatstva,
patroliraju granicama.
Patroliranje je opasan posao.
No važnost obrane teritorija toliko je velika
da u tome katkad sudjeluju i neočekivani kandidati.
Svaka čimpanza procjenjuje rizik.
Vrijedi li riskirati?
Pork Pie nije ni najsnažnija ni najhrabrija čimpanza.
Ali čak i njemu opasnost se vjerojatno isplati.
Čimpanze idu na sjevernu granicu.
Patrole mogu prijeći kilometre,
a obilazak može trajati više napetih sati.
Čak i najveći, najagresivniji mužjaci
sve su nervozniji kako se približavaju granici.
A Pork Pie
čeka otraga
i kao da ne želi dalje.
Abrams se, međutim,
nalazi točno gdje i želi biti.
U samom središtu zbivanja.
Kako skupina stiže do sjeverne granice
i ulazi na nepoznat teritorij,
situacija je sve opasnija.
Ne postoje prijateljski odnosi među skupinama čimpanza.
Kad se jedna skupina sretne s drugom, postoje dvije mogućnosti.
Bježi ili napadni.
Čimpanze osluškuju zov
i kretnje.
Pork Pie ne može izdržati.
Napušta patrolu.
Sam.
Ali Gus će ostati.
Druge su čimpanze u blizini.
Neprijateljski raspoložene.
Moraju procijeniti koga ima više.
I odlučiti hoće li se povući
ili napasti.
Miles Jacksonu čuva leđa.
Nema povratka.
Odlučili su napasti.
Njihova se agresivnost isplatila.
Sjevernjaci su se povukli.
Ovo je uspjeh za patrolu.
Granica je sigurna
i mogu se vratiti u središte svog teritorija kao pobjednici.
Budući da je većina velikih mužjaka na sjeveru,
Christine se može opustiti.
Mladunče jača.
Vrijeme je da istraži još jedan važan dio života u Ngogu.
Krošnje.
Nije oduševljena.
Christine je ne smije pustiti previsoko
jer pad može biti opasan.
Dovoljno za danas.
Patrola se vraća s granice.
Primijetili su nešto u krošnjama.
Skupina Ngogo ne trpi druge čimpanze na svome teritoriju.
Ali šumu dijele s drugim primatima.
Uključujući nekoliko velikih skupina majmuna.
Majmuni nisu suparnici čimpanza.
Hrana su im.
Meso je čimpanzama dobrodošao izvor hrane.
Ali nije to jedina vrijednost.
Čin dijeljenja mesa ima društvenu
i političku važnost.
Jackson ga dijeli sa saveznicima.
A najviše ga dijeli s Milesom.
Istodobno,
namjerno izostavlja druge.
Isključivanje Abramsa znak je da Jackson zasad
i dalje drži vlast u Ngogu.
Pobjednička patrola
i uspješan lov.
Danas je bio dobar dan za Jacksona
i čimpanze Ngoga.
Majmuni su čimpanzama Ngoga važno prirodno blago.
Ali najvažnije blago uvijek će biti voćke,
temelj društva Ngogo.
Smokva je rodila u središtu teritorija,
a čimpanze se mogu opustiti i uživati u gozbi.
Gus često sve promatra sa strane.
Zapaža bolje od većine.
Brzo uoči nešto neobično.
To je Pork Pie.
Suparnici su ga
zatekli samoga i ubili
nasred teritorija skupine Ngogo.
Ako ovdje mogu ubiti čimpanzu,
ovo šumsko carstvo
i sve čimpanze u njemu
više nisu sigurni.
Prijevod titlova: Željko Radić